ᱨᱟᱭᱪᱩᱨ ᱨᱮᱞᱣᱮ ᱥᱴᱮᱥᱚᱱ

ᱨᱟᱭᱪᱩᱨ ᱡᱚᱸᱠᱥᱚᱱ ᱨᱮᱞᱣᱮ ᱥᱴᱮᱥᱚᱱ, ᱡᱟᱦᱟᱸ ᱫᱚ ᱨᱟᱭᱪᱩᱨᱩ ᱡᱚᱸᱠᱥᱚᱱ ᱨᱮᱞᱣᱮ ᱥᱴᱮᱥᱚᱱ (ᱥᱴᱮᱥᱚᱱ ᱠᱳᱰ:RC) ᱧᱩᱛᱩᱢ ᱛᱮ ᱦᱚᱸ ᱵᱟᱰᱟᱭᱚᱜᱼᱟ, ᱥᱤᱧᱚᱛᱤᱭᱟᱹ ᱯᱚᱱᱚᱛ ᱠᱚᱨᱱᱟᱴᱚᱠ ᱨᱮᱱᱟᱜ ᱨᱟᱭᱪᱩᱨ ᱦᱚᱱᱚᱛ ᱨᱮ ᱢᱮᱱᱟᱜᱼᱟ ᱟᱨ ᱨᱟᱭᱪᱩᱨ ᱟᱨ ᱚᱱᱟ ᱥᱩᱨ ᱨᱮᱱᱟᱜ ᱤᱱᱰᱟᱥᱴᱨᱤᱭᱟᱞ ᱞᱮᱠᱟᱛᱮ ᱠᱤᱥᱟᱹᱬ ᱟᱠᱟᱱ ᱴᱚᱴᱷᱟ ᱨᱮ ᱠᱟᱹᱢᱤ ᱠᱟᱱᱟ ᱾ ᱥᱴᱮᱥᱚᱱ ᱨᱮ ᱯᱮᱭᱟ ᱯᱞᱮᱴᱯᱷᱚᱨᱢ ᱢᱮᱱᱟᱜᱼᱟ ᱾

ᱱᱟᱜᱟᱢ
ᱨᱟᱭᱪᱩᱨ ᱫᱚ ᱱᱟᱜᱟᱢ ᱨᱮᱱᱟᱜ ᱵᱟᱨᱭᱟ ᱢᱟᱨᱟᱝ ᱨᱮᱞᱣᱮ ᱥᱤᱥᱴᱮᱢ - ᱜᱨᱮᱴ ᱤᱱᱰᱤᱭᱟᱱ ᱯᱮᱱᱤᱱᱥᱩᱞᱟ ᱨᱮᱞᱣᱮ ᱟᱨ ᱢᱟᱫᱽᱨᱟᱥ ᱨᱮᱞᱣᱮ ᱨᱮᱱᱟᱜ ᱢᱤᱞᱚᱱ ᱯᱚᱭᱮᱱᱴ ᱛᱟᱦᱮᱸ ᱠᱟᱱᱟ ᱾ ᱡᱟᱦᱟᱸ ᱨᱮ ᱯᱩᱭᱞᱩ ᱫᱚ ᱢᱩᱢᱵᱟᱭ ᱠᱷᱚᱱ ᱵᱮᱱᱟᱣ ᱮᱦᱚᱵ ᱠᱮᱫᱟ, ᱟᱨ ᱫᱚᱥᱟᱨ ᱫᱚ ᱪᱮᱱᱱᱟᱭ ᱠᱷᱚᱱ ᱾ ᱵᱟᱱᱟᱨ ᱥᱤᱥᱴᱮᱢ ᱫᱚ ᱑᱘᱗᱑ ᱥᱟᱞᱮ ᱨᱮ ᱨᱟᱭᱪᱩᱨ ᱨᱮ ᱠᱚ ᱡᱩᱲᱟᱹᱣ ᱮᱱᱟ ᱾John Hurd, Ian J. Kerr, India's Railway History: A Research Handbook, page 177

᱒᱐᱑᱓ ᱥᱮᱨᱢᱟ ᱨᱮ ᱕᱘ ᱠᱤᱞᱚᱢᱤᱴᱚᱨ ᱡᱤᱞᱤᱧ ᱨᱟᱭᱪᱩᱨ-ᱜᱚᱰᱣᱟᱞ ᱨᱮᱞᱣᱮ ᱴᱨᱮᱠ ᱮᱛᱚᱦᱚᱵ ᱞᱮᱱᱟ ᱾ ᱜᱚᱰᱣᱟᱞ ᱫᱷᱚᱱᱮ-ᱠᱟᱪᱤᱜᱩᱰᱟ ᱞᱟᱭᱤᱱ ᱨᱮ ᱢᱮᱱᱟᱜᱼᱟ ᱾

ᱵᱮᱝᱜᱟᱞᱩᱨᱩ ᱥᱤᱴᱤ ᱡᱚᱸᱠᱥᱚᱱ, ᱭᱚᱥᱵᱷᱚᱸᱛᱯᱩᱨ ᱡᱚᱸᱠᱥᱚᱱ ᱟᱨ ᱦᱩᱵᱽᱞᱤ ᱡᱚᱸᱠᱥᱚᱱ ᱛᱟᱭᱚᱢ ᱱᱚᱣᱟ ᱠᱚᱨᱱᱟᱴᱚᱠ ᱨᱮᱱᱟᱜ ᱯᱩᱱᱭᱟᱹ ᱟᱹᱰᱤ ᱵᱟᱹᱲᱛᱤ ᱠᱟᱹᱢᱤᱭᱟᱱ ᱨᱮᱞᱣᱮ ᱥᱴᱮᱥᱚᱱ ᱠᱟᱱᱟ ᱾

ᱱᱟᱣᱟ ᱞᱟᱭᱤᱱ ᱫᱚ ᱜᱤᱱᱮᱜᱮᱨᱟ (ᱠᱳᱯᱞᱟ ᱦᱚᱱᱚᱛ) ᱠᱷᱚᱱ ᱜᱟᱝᱜᱟᱵᱚᱛᱤ, ᱥᱤᱱᱫᱷᱱᱩᱨ, ᱢᱟᱱᱵᱷᱤ ᱟᱨ ᱨᱟᱭᱪᱩᱨ ᱞᱮᱠᱟᱛᱮ ᱢᱚᱦᱵᱩᱵᱽ ᱱᱚᱜᱚᱨ ᱫᱷᱟᱹᱨᱤᱡ ᱛᱮᱭᱟᱨᱚᱜ ᱠᱟᱱᱟ ᱾ ᱯᱩᱭᱞᱩ ᱛᱷᱚᱠ ᱜᱤᱱᱤᱜᱤᱨᱟ ᱠᱷᱚᱱ ᱨᱟᱭᱪᱩᱨ ᱫᱷᱟᱹᱨᱤᱡ ᱒᱐᱒᱒ ᱥᱮᱨᱢᱟ ᱨᱮ ᱯᱩᱨᱟᱹᱣ ᱦᱩᱭᱩᱜᱼᱟ ᱾ ᱱᱚᱣᱟ ᱞᱟᱭᱤᱱ ᱯᱩᱨᱟᱹᱣ ᱞᱮᱱ ᱠᱷᱟᱱ ᱨᱟᱭᱪᱩᱨ ᱫᱚ ᱜᱳᱣᱟ, ᱠᱚᱥᱴᱟᱞ ᱛᱟᱞᱢᱟ ᱟᱨ ᱮᱛᱚᱢ ᱠᱚᱨᱱᱟᱴᱚᱠ ᱨᱮᱱᱟᱜ ᱢᱤᱫ ᱢᱟᱨᱟᱝ ᱡᱚᱸᱠᱥᱚᱱ ᱦᱩᱭᱩᱜᱼᱟ ᱾ ᱦᱟᱭᱫᱽᱨᱟᱵᱟᱫᱽ ᱟᱨ ᱢᱟᱝᱜᱽᱞᱳᱨ ᱛᱟᱞᱟ ᱨᱮᱱᱟᱜ ᱥᱟᱺᱜᱤᱧ ᱫᱚ ᱟᱹᱰᱤ ᱠᱚᱢ ᱦᱩᱭᱩᱜᱼᱟ ᱾

ᱦᱟᱹᱴᱤᱧ
ᱨᱟᱭᱪᱩᱨ ᱫᱚ ᱵᱷᱮᱡᱟᱠᱚᱞ ᱨᱮᱞᱣᱮ ᱰᱤᱵᱤᱡᱚᱱ ᱨᱮ ᱮ-ᱛᱷᱚᱠ ᱥᱴᱮᱥᱚᱱ ᱞᱮᱠᱟᱛᱮ ᱥᱮᱞᱮᱫ ᱟᱠᱟᱱᱟ ᱾

ᱤᱞᱮᱠᱴᱨᱤᱯᱷᱤᱠᱮᱥᱚᱱ
᱖᱔᱑ ᱠᱤᱞᱚᱢᱤᱴᱚᱨ ᱯᱩᱱᱮ-ᱣᱟᱰᱤ-ᱜᱩᱸᱴᱠᱚᱞ ᱥᱮᱠᱴᱚᱨ ᱨᱮ ᱜᱩᱸᱴᱠᱚᱞ ᱡᱚᱸᱠᱥᱚᱱ ᱠᱷᱚᱱ ᱠᱚᱞᱵᱩᱨᱜᱤ ᱡᱚᱸᱠᱥᱚᱱ (ᱜᱩᱞᱵᱩᱨᱜᱟ) ᱫᱷᱟᱹᱨᱤᱡ ᱠᱟᱹᱢᱤ ᱯᱩᱨᱟᱹᱣ ᱦᱩᱭ ᱟᱠᱟᱱᱟ ᱟᱨ ᱯᱨᱚᱡᱮᱠᱴ ᱨᱮᱱᱟᱜ ᱮᱴᱟᱜ ᱦᱟᱹᱴᱤᱧ ᱤᱞᱮᱠᱴᱨᱤᱯᱷᱤᱠᱮᱥᱚᱱ ᱛᱮᱭᱟᱨᱚᱜ ᱠᱟᱱᱟ ᱾

ᱥᱟᱹᱠᱷᱭᱟᱹᱛ

ᱵᱟᱦᱨᱮ ᱡᱚᱱᱚᱲ

ᱨᱟᱭᱪᱩᱨ ᱨᱮ ᱨᱮᱞᱜᱟᱹᱰᱤ ᱠᱚ

ᱛᱷᱚᱠ:ᱨᱟᱭᱪᱩᱨ ᱦᱚᱱᱚᱛ ᱨᱮ ᱨᱮᱞᱣᱮ ᱥᱴᱮᱥᱚᱱ ᱠᱚ
ᱛᱷᱚᱠ:ᱠᱚᱨᱱᱟᱴᱚᱠ ᱨᱮ ᱨᱮᱞᱣᱮ ᱡᱚᱸᱠᱥᱚᱱ ᱥᱴᱮᱥᱚᱱ ᱠᱚ
ᱛᱷᱚᱠ:ᱜᱩᱸᱴᱠᱚᱞ ᱨᱮᱞᱣᱮ ᱰᱤᱵᱤᱡᱚᱱ
ᱛᱷᱚᱠ:ᱨᱟᱭᱪᱩᱨ